stanford-oval/wikipedia huggingface dataset:
אולטראסאונד אנדוסקופי
מערכת העיכול > דרכי העיכול העליונות

על מנת לבצע אולטרסאונד אנדוסקופי של דרכי העיכול העליונות, מחדירים דרך חלל הפה אקואנדוסקופ, צינור ובקצהו מתמר אולטראסאונד, העובר דרך הושט, לקיבה ולתריסריון בהליך המכונה גסטרוסקופייה. הליך זה מאפשר לבצע בדיקה לזיהוי סרטן הלבלב, סרטן הוושט וסרטן הקיבה, זאת בנוסף לזיהוי של גידולים שפירים של דרכי העיכול העליונות. ההליך מאפשר גם אפיון וביופסיה של נגעים מוקדיים בדרכי העיכול העליונות, כדוגמת שחפת בוושט. הביופסיה מבוצעת על ידי החדרת מחט דרך הקיבה לתוך האזור הרצוי. שימוש פחות נפוץ של ההליך הוא לשם זיהוי של מומים וגידולים בצינור המרה והלבלב.
כאשר מבצעים אולטרסאונד אנדוסקופי המטופל נמצא תחת הרדמה קלה (סדציה). האנדוסקופ אשר מתמר האולטרסאונד בקצהו, מועבר דרך הפה לושט עד לאזור הבדיקה הרצוי. באמצעות הצבת מנחים שונים של האנדוסקופ בין הוושט לתריסריון, ניתן לבצע הדמיה של איברים הנמצאים בתוך ומחוץ לדרכי העיכול על מנת לבחון אבנורמליות. אם יש צורך, ניתן לבצע במהלך הליך זה ביופסיה באמצעות תהליך הנקרא ביופסיית שאיבת מחט דקה (באנגלית: Fine-needle Aspiration). באיברים כמו הכבד, הלבלב ובלוטת יותרת הכליה ניתן לבצע ביופסיה באופן פשוט יחסית, זאת בדומה לבלוטות לימפה שאינן תקינות. בנוסף, ניתן לבצע הדמיה לדפנות מערכת העיכול על מנת לבחון אבנורמליות בעובי הדופן, ממצא המעיד על חשש לדלקות או ממאירות.
טכניקת EUS מאפשרת רגישות גבוהה לזיהוי סרטן הלבלב (רגישות בשיעור של 90%-95% זיהוי), במיוחד בחולים אשר מציגים חשש לגידולים או לצהבת. הבדיקה מאפשרת לזהות גרורות מקומיות של סרטן הלבלב ובשילוב עם סריקת CT המאפשרת קבלת מידע נוסף על נדידה של גרורות לאזורים נוספים, ניתן לקבל שיטת הדמיה מצוינת לאבחון שלבי התקדמות (דירוג סרטני) של קרצינומת הלבלב (סרטן הלבלב).
ניתן להשתמש באולטראסאונד אנדוסקופי בשילוב עם בדיקת כולנגיופנקראטוגרפיה (ERCP) – בדיקה אנדוסקופית בשילוב צילום רנטגן וחומר ניגוד, המאפשרת הדמיה של מערכת הצינורות של הלבלב והמרה. במקרה זה, האנדוסקופ משמש כדי לזהות אבני מרה אשר נדדו לצינור המרה המשותף. אבני מרה אשר נודדות לצינור זה עלולות ליצור חסימה של דרכי הניקוז המשותפות ללבלב ולכבד ובכך לגרום לכאבי גב תחתון, צהבת או דלקת בלבלב.
מערכת העיכול > דרכי העיכול התחתונות

בדיקת אקואנדוסקופיה יכולה גם לשמש לשם הדמיה של פי הטבעת והמעיים, אם כי שימוש זה נפוץ פחות. השימוש העיקרי בבדיקה זו הוא לאבחון וזיהוי מוקדם של סרטן פי-הטבעת והחלחולת. ניתן לשלב בהליך זה גם ביופסיית שאיבת מחט דקה מונחית אולטראסאונד על מנת לקבל דגימה של בלוטות הלימפה במידת הצורך. כמו כן, ניתן באמצעות הבדיקה לבצע הערכה של בריאות ותפקוד של הסוגרים האנאליים.
דרכי הנשימה

על מנת לקבוע דירוג סרטני באמצעות אולטראסאונד אנדוסקופי, מציבים את האנדוסקופ אשר בקצהו מתמר האולטרסאונד בוושט ובאמצעותו ניתן לקבל הדמיה של בלוטות הלימפה בחזה ובדרכי הנשימה הסמוכות (הסמפונות). כמו כן, ניתן גם לבצע בדיקה עם אקואנדוסקופ בתוך הסמפונות עצמן, טכניקה הקרויה אולטרסאונד אנדוברונכיאלי.
היבטים טכניים

איכות התמונה המתקבלת מהבדיקה, קשורה באופן ישיר לתדירות האולטראסאונד אשר נעשה בו שימוש. לפיכך, ככל שהתדירות גבוהה יותר, כך מתקבלת תמונה ברורה יותר ומורעשת פחות. עם זאת, אולטראסאונד בתדירות גבוהה הוא בעל כושר חדירה נמוך יותר מאולטראסאונד בתדירות נמוכה, דבר המקשה על בחינה של איברים בסביבת האנדוסקופ.
ניתן לבצע אולטראסאונד אנדוסקופי באמצעות אקואנדוסקופ רדיאלי או ליניארי. אקואנדוסקופ רדיאלי מספק הדמיה מקיפה של 360° באופן הדומה לטומוגרפיה ממוחשבת (CT). אקואנדוסקופ ליניארי מספק הדמיה של סקטור אורכי צר יותר אשר המאפשר ניטור בזמן אמת של ניקור באמצעות מחט- הליך רפואי אבחנתי המתבצע לשם גילוי זיהומים, דלקות וגידולים, אשר נעשה באמצעות אולטרסאונד אנדוסקופי. אקואנדוסקופ רדיאלי משמש בדרך כלל לאבחון ודירוג T (דירוג סרטני) של דופן הבטן מכיוון שהוא מספק תמונה מקיפה יותר, בעוד שאקואנדוסקופ ליניארי יכול לספק כושר אבחנה דומה במקרה של הדמיית צינור המרה והלבלב. בנוסף, לעיתים נעשה שימוש באנדוסקופ מיניאטורי אשר משמש להערכה והדמיה של שכבה רירית או של תעלות צרות במקרה שבו משלבים את הבדיקה עם כולנגיופנקראטוגרפיה.
הערות שוליים

↑  F. Carlo, C. Luigiano, A. Lisotti, V. Cennamo, C. Virgilio, G. Caletti, and P. Fusaroli. ‘Endoscopic Ultrasound-Guided Treatments: Are We Getting Evidence Based - a Systematic Review’. Accessed 23 December 2019. https://www.ncbi.nlm.nih.gov/pmc/articles/PMC4093695/
↑  Han, X.-M.; Yang, J.-M.; Xu, L.-H.; Nie, L.-M.; Zhao, Z.-S. (2008-08-01). "Endoscopic ultrasonography in esophageal tuberculosis". Endoscopy. 40 (8): 701–702. doi:10.1055/s-2008-1077479. ISSN 1438-8812. PMID 18680081.
↑  Yusuf TE, Harewood GC, Clain JE, Levy MJ (January 2006). "International survey of knowledge of indications for EUS". Gastrointest. Endosc. 63 (1): 107–11. doi:10.1016/j.gie.2005.09.032. PMID 16377326.
↑  Ang, Tiing Leong, Andrew Boon Eu Kwek, and Lai Mun Wang. ‘Diagnostic Endoscopic Ultrasound: Technique, Current Status and Future Directions’. Gut and Liver 12, no. 5 (September 2018): 483–96. https://doi.org/10.5009/gnl17348.
| --- | --- |
בקרת זהויות :  NDL: 00953905
פונקציה אנליטית

פונקציה אנליטית היא פונקציה שיש לה פיתוח לטור חזקות המתכנס אליה בסביבה כלשהי. בזכות מבחן השורש של קושי, גם הנגזרת של פונקציה אנליטית היא אנליטית, ולכן אפשר לגזור פונקציה כזו אינסוף פעמים.
ניתן להוכיח כי פונקציה מרוכבת היא הולומורפית אם ורק אם היא אנליטית מרוכבת. זהו הסוג החשוב ביותר של פונקציה אנליטית, עד כדי כך שלפעמים מחליפים בין המושגים. פונקציות אלה הן האובייקט המרכזי באנליזה מרוכבת.
באופן רחב יותר, תכונת האנליטיות יכולה לחול על כל פונקציה משדה מקומי לעצמו, ובפרט ישנן פונקציות אנליטיות ממשיות. לטור החזקות המייצג פונקציה אנליטית ממשית (או מרוכבת) יש רדיוס התכנסות גדול מאפס.
הגדרה

תהי  f פונקציה ממשית או מרוכבת. נאמר ש- f אנליטית בנקודה  x_{0} אם  f מוגדרת בסביבה של  x_{0}, וניתנת לפיתוח לטור חזקות שמתכנס ל- f בסביבה של  x_{0}:
 f(x)=\sum _{n=0}^{\infty }a_{n}\left(x-x_{0}\right)^{n}=a_{0}+a_{1}(x-x_{0})+a_{2}(x-x_{0})^{2}+a_{3}(x-x_{0})^{3}+\cdots 
לטור כזה יש סביבת התכנסות המכילה כדור פתוח ברדיוס  R, נאמר, ומוכלת בכדור הסגור בעל אותו רדיוס.
ממבחן השורש של קושי נובע שטור החזקות המייצג את  f הוא גזיר, והנגזרת בעלת אותו רדיוס התכנסות. לכן פונקציה אנליטית גזירה אינסוף פעמים בנקודה  x_{0}. הדוגמה הפשוטה לפונקציה אנליטית היא פולינום בעל מקדמים ממשיים או מרוכבים.
אומרים שפונקציה  f היא אנליטית בתחום פתוח  D אם היא אנליטית בכל נקודה בתחום  D.
הגדרה > הכללה לכמה משתנים

נניח כעת כי  f היא פונקציה (שוב, ממשית או מרוכבת) של  n משתנים.
נאמר ש- f אנליטית בנקודה  \,{\vec {x}}=(x_{1},\dots ,x_{n}) אם  f מוגדרת בסביבה של  {\vec {x}} וניתנת לפיתוח לטור חזקות שמתכנס ל- f בסביבה של  {\vec {x}}:
\,f(t_{1},\dots ,t_{n})=a_{0}+\sum _{n=1}^{\infty }\sum _{i_{1}+i_{2}+\dots +i_{n}=n}a_{i_{1},i_{2},\dots ,i_{n}}(t_{1}-x_{1})^{i_{1}}(t_{2}-x_{2})^{i_{2}}\dots (t_{n}-x_{n})^{i_{n}}
תכונות > סגירות

סכום של פונקציות אנליטיות (בנקודה) היא פונקציה אנליטית (באותה נקודה).
מכפלה של פונקציות אנליטיות היא אנליטית.
אם  f אנליטית ב- x_{0} ו- g אנליטית ב- y_{0}=f(x_{0}), אז ההרכבה  g\circ f אנליטית ב- x_{0}.
אם  f,g אנליטיות ב- x_{0} ו- g(x_{0})\neq 0 אז  {\frac {f}{g}} גם אנליטית באותה נקודה.
תכונות > דוגמאות לפונקציות אנליטיות בכל המישור המרוכב

כל פולינום.
פונקציית האקספוננט  e^{z}.
הפונקציות הטריגונומטריות סינוס וקוסינוס.
תכונות > דוגמאות לפונקציה שאינה אנליטית

פונקציית הצמוד המרוכב ופונקציית הערך מוחלט  |z| אינן אנליטיות (באף נקודה).
תכונות > שורשים והתאפסויות

אם לפונקציה אנליטית  f יש מספר בן מנייה של אפסים ולהם נקודת הצטברות בתוך התחום, אזי  f שווה לאפס בכל תחום הקשירות המכיל את נקודת ההצטברות.
אם הנגזרות מכל הסדרים של פונקציה אנליטית בנקודה מסוימת הן אפס אזי היא קבועה בכל תחום הקשירות של נקודה זו.
תכונות > גזירות וחלקות

אם פונקציה היא אנליטית אזי היא גזירה אינסוף פעמים. במילים אחרות, כל פונקציה אנליטית היא חלקה.
יש פונקציות ממשיות שהן גזירות אינסוף פעמים, ואינן אנליטיות. לדוגמה, הפונקציה  f(x)=e^{-1/x^{2}} (כאשר מגדירים  f(0)=0) היא פונקציה גזירה אינסוף פעמים, אך כל הנגזרות שלה בנקודה 0 שוות ל-0, ולכן טור טיילור שלה באותה נקודה הוא פונקציית האפס, ולפיכך אינו מתכנס אל  f באף סביבה של 0 (ראו גם פונקציית בליטה).
אם  f אנליטית ב-0 אזי טור החזקות של  f הוא טור טיילור שלה.
ראו גם

פונקציה שלמה
אנליזה מתמטית
אנליזה מרוכבת
נגזרת
טור טיילור
רדיוס התכנסות
משוואות קושי-רימן
גרף הפונקציה  \,f(x)=e^{-1/x^{2}}
מינייראסו

מינייראסו (בפורטוגזית: Mineiraço) הוא כינוי שניתן למשחק בו הובסה נבחרת ברזיל בתוצאה 1–7 על ידי נבחרת גרמניה בחצי גמר מונדיאל 2014 אותו אירחה ברזיל. הפסד זה היה ההפסד בהפרש הכי גבוה בתולדות נבחרת ברזיל, לצד הפסדה לאורוגוואי בתוצאה 0–6 ב-18 בספטמבר 1920.
במהלך המשחק נשבר שיא הכיבושים לכדורגלן לאורך משחקי גביע העולם שעמד על 15 שערים ונקבע על ידי כדורגלן העבר הברזילאי רונאלדו, לאחר שמירוסלב קלוזה הגרמני כבש את שערו ה-16 במונדיאלים.
רקע

בשנת 2014 אירחה ברזיל את משחקי גביע העולם בכדורגל בפעם השנייה. בפעם הקודמת שאירחה ברזיל את המשחקים, במונדיאל 1950, היא הפסידה במשחק המכריע 2:1 לאורוגוואי במראקנה לעיניי 199,854 צופים במשחק שנצרב בהיסטוריה של הנבחרת וקיבל את הכינוי ה-"מרקנאסו" (בפורטוגזית: Maracanaço).
אל מונדיאל 2014 הגיעה נבחרת ברזיל כמחזיקת גביע הקונפדרציות לאחר שזכתה בטורניר שנערך על אדמתה שנה קודם. ברזיל לא הפסידה במשחק רשמי בברזיל מזה 38 שנה ונחשבה לאחת המועמדות המובילות לזכות בגביע העולמי. לצורך אירוח משחקי גביע העולם השקיעה הממשלה הברזילאית סכומי כסף גבוהים, מהלך שקיבל ביקורת מרבים מאזרחי ברזיל, והיווה גורם מרכזי בפריצת מהומות בברזיל. למרות זאת הברזילאים התאחדו סביב עידוד נבחרתם.
בטורניר עצמו ניצחה ברזיל את משחקה הראשון בשלב הבתים 1:3 מול קרואטיה, סיימה בתיקו 0:0 את משחקה השני מול מקסיקו והביסה את קמרון 1:4 במשחק השלישי. בשמינית הגמר גברה על צ'ילה בבעיטות הכרעה לאחר 1:1 בתום 120 דקות וברבע הגמר ניצחה את קולומביה 1:2. במהלך משחקה ברבע הגמר נפצע כוכב הנבחרת ניימאר בגבו מבעיטה של שחקן קולומביאני ונמנע ממנו להמשיך ולהשתתף בטורניר. כמו כן קפטן הנבחרת, הבלם טיאגו סילבה, הורחק אוטומטית ממשחק חצי הגמר בשל צבירת כרטיסים צהובים.
גרמניה פתחה את שלב הבתים עם ניצחון מרשים, 0:4, על פורטוגל. את משחקה השני סיימה בתיקו 2:2 עם גאנה וסיימה את שלב הבתים עם ניצחון 0:1 על ארצות הברית. כמו ברזיל, סיימה גרמניה את תשעים הדקות הראשונות בשמינית הגמר בתיקו, מול אלג'יריה, אולם שני שערים שהבקיעה בהארכה העניקו לה ניצחון 1:2 וכרטיס לרבע הגמר בו ניצחה 0:1 את צרפת. הייתה זו ההעפלה הרביעית ברציפות של נבחרת גרמניה לחצי גמר גביע העולם. במונדיאל הקודם, ב-2010, היא הודחה בשלב זה על ידי ספרד ובזה שלפניו (2006) היא הודחה על ידי איטליה. במונדיאל 2002 היא הפסידה במשחק הגמר לברזיל בתוצאה 0:2.
מהלך המשחק

המשחק נערך ביום שלישי 8 ביולי 2014 בשעה 17:00 אחר הצהריים (שעון מקומי) באצטדיון מינייראו שבבלו הוריזונטה מול 58,141 צופים, מרביתם אוהדים ברזילאים. את המשחק שפט השופט המקסיקני, מרקו רודריגס, יחד עם צמד שופטי קו מארצו, לצד שני שופטים נוספים, רביעי וחמישי, מארצות הברית.
לאחר 11 דקות של משחק בהן לא נראתה עדיפות משמעותית לנבחרת הגרמנית, כדור קרן ששלח טוני קרוס מצא את תומאס מילר פנוי ברחבה וזה כבש מקרוב בבעיטה מהאוויר. לאחר דקות שקטות הצליחו שחקני ההתקפה של גרמניה להיכנס עם הכדור לרחבה הברזילאית בדקה ה-23 ומירוסלב קלוזה, לאחר שהשתלט על הדיפה של שוער ברזיל ז'וליו סזאר לבעיטתו, כבש את שערו ה-16 במשחקי גביע העולם, מספר שיא לכדורגלן. כבר בהתקפה הגרמנית הבאה, בדקה ה-24, כבש טוני קרוס שער נוסף עבור גרמניה ובדקה ה-26 השלים את הצמד המהיר ביותר בתולדות המונדיאל. תוך דקות כבש סאמי ח'דירה שער נוסף, שקבע 5:0 כבר בדקה ה-29.
את המחצית השנייה פתחה ברזיל במספר התקפות אך נעצרה אצל השוער הגרמני מנואל נוייר. בדקה ה-58 נכנס אצל הגרמנים אנדרה שורלה במקומו של קלוזה, ובדקות 69 ו-79 כבש צמד משלו. לקראת הסיום החמיץ קשר גרמניה מסוט אוזיל הזדמנות נוחה לכבוש את השער השמיני. בדקה התשעים כבש אוסקר את השער היחידי של ברזיל במשחק.
סיכום המשחק

| --- | --- |
              ברזיל :               גרמניה 
| 0 | 1 | 2 | 3 | 4 |
| --- | --- | --- | --- | --- |
| 8 ביולי 2014  17:00 |  ברזיל | 1 - 7 |  גרמניה | מינייראו, בלו הוריזונטה, ברזיל צופים: 58,141 שיפוט: מקסיקו מרקו רודריגס |
| 8 ביולי 2014  17:00 | אוסקר  90' |  | מילר  11'   קלוזה  23'   קרוס  24'  26'   ח'דירה  29'   שורלה  69'  79' | מינייראו, בלו הוריזונטה, ברזיל צופים: 58,141 שיפוט: מקסיקו מרקו רודריגס |
שיאים

תוצאת המשחק השוותה את הפרש הפסד השיא של ברזיל, 0:6 לאורוגוואי ב-1920 וקבע את ההפסד הגבוה ביותר של נבחרת ברזיל בארצה. זה היה גם ההפסד הכי גבוה שסופגת מארחת המונדיאל בזמן אירוח הטורניר, והמשחק שהסתיים בהפרש הכי גדול במשחקי חצי הגמר וגמר המונדיאל. ארבעת השערים שכבשה גרמניה תוך שש דקות, בין הדקות 23 ל-29, קבעו שיא חדש בגביע העולם במהירות כיבוש ארבעה שערים, כאשר הצמד של טוני קרוס (24,26) שנכבש תוך 69 שניות, הוא הצמד המהיר בתולדות המונדיאל. השער החמישי שכבשה גרמניה הפך אותה לשיאנית השערים בתולדות המונדיאל (223). בנוסף, גרמניה העפילה לגמר המונדיאל השמיני בתולדותיה, הנבחרת הראשונה שמגיעה להישג זה.
שערו של מירוסלב קלוזה בדקה ה-23, השער השני במשחק, היה השער ה-16 שכובש קלוזה בארבעת הטורנירים של גביע העולם בכדורגל בהם השתתף, ובכך קבע שיא חדש של מספר כיבושים לכדורגלן אחד בתולדות גביע העולם בכדורגל. את השיא הקודם, 15 שערים, קבע הברזילאי רונאלדו.
לאחר המשחק

לאחר המשחק המשיכה גרמניה לניצחון 0:1 על ארגנטינה במשחק הגמר שקבע זכייה ראשונה של נבחרת אירופאית בגביע העולם על אדמת דרום אמריקה, ואילו ברזיל הפסידה גם במשחק על המקום השלישי, 3:0 להולנד. בסיום המונדיאל הודיע לואיס פליפה סקולארי, על התפטרותו מאימון נבחרת ברזיל. גם החלוץ פרד שספג קללות מהקהל הברזילאי במהלך המינייראסו עד שהוחלף בדקה ה-70 וכן השוער ז'וליו סזאר הודיעו על סיום דרכם במדי נבחרת ברזיל.
כשנתיים לאחר מכן ב-21 באוגוסט 2016, הנבחרת האולימפית של ברזיל ניצחה במרקנה את הנבחרת האולימפית של גרמניה בגמר הכדורגל של אולימפיאדת ריו ועל כן יש כאלה שראו בזה "סגירת מעגל".
הערות שוליים

↑  World Cup records tumble as Germany destroy Brazil 7-1, באתר הגארדיאן, 9 ביולי 2014
↑  "לא ייאמן! ענק! פנטסטי! החלום שלנו כל כך קרוב", באתר ONE‏, 9 ביולי 2014
↑  In Numbers: How Germany systematically destroyed Brazil באתר FIRSTPOST, ‏9 ביולי 2014
↑  Germany's 7-1 humiliation of World Cup hosts Brazil sees the record books rewritten באתר הדיילי מייל, 9 ביולי 2014
↑  שיאים, היסטוריה וקלוזה אחד: כל הנתונים מה-1:7, באתר ערוץ הספורט, 9 ביולי 2014
↑  ניימאר הודיע בדמעות: "אני מוותר על סרט הקפטן של נבחרת ברזיל", באתר וואלה, 21 באוגוסט 2016
שחקני גרמניה חוגגים את כיבוש השער החמישי
מירוסלב קלוזה במהלך המשחק
מסדר צבאי

ערך זה עוסק בנוהל צבאי. אם התכוונתם לתנועה מתואמת של קבוצת חיילים, ראו .
מסדר כבוד של הכוחות המזוינים של רפובליקת קזחסטן
מסדר בחיל הנחתים האמריקני
מסדר צבאי הוא נוהל צבאי, שבו הציוד או החיילים נפרשים באופן מסודר, לעיני המפקד. הנוהל הזה נועד, למשל, לבדיקת קיום או תקינות הציוד, לבדיקת נוכחותם של החיילים או כחלק מטקס. מסדרים עשויים להיערך גם במסגרות דומות למסגרות צבאיות, כגון במשטרה או בשירות בתי הסוהר.
סוגי מסדרים מקובלים:
מסדר כבוד - החיילים מוצגים במדי א' ולעיתים בדיגום קרבי מלא, חמושים בנשק, על מנת לכבד אישיות בכירה, צבאית או אזרחית (כגון נשיא)
מסדר נוכחות - בדיקת נוכחותם של כל החיילים, השוטרים או האסירים, האמורים להימצא ביחידה.
מסדר בוקר - מסדר נוכחות מלווה במסדר השכמה, שבודק שכל החיילים קמו והם יכולים להתחיל בעבודתם ומלווה בטקס הרמת הדגל במחנה.
מסדר גילוח וצחצוח - בדיקה שכל החיילים הם בעלי הופעה מכובדת, בהתאם לפקודות.
מסדר חדרים - בדיקת ניקיון וסדר אחיד של חדרי החיילים. בצה"ל מקובל מסדר זה בטירונות ובקורסים. סידור החדר בצה"ל מבוצע לפי נהלים המשתנים בתקופות שונות, למשל בעבר היה נהוג "קיפול צבאי" של שמיכות על המיטות, בשנות ה-2020 נהוג סידור תיקים על המיטות לפי סדר "מזית עד בית".
מסדר ציוד - בדיקה שכל הציוד קיים ותקין.
מסדר יציאה - מסדר נוכחות וציוד לפני יציאה למשימה צבאית.
מסדר בלאי - נוהל בו כל פריט ציוד מקולקל שמציג חייל, מוחלף בפריט ציוד תקין.
מסדר חולים - נוהל בו כל חייל, הטוען שהוא חולה או פצוע, נרשם אצל החובש, המברר את תלונתו.
ראו גם

מסדר זיהוי
באסו קונטינואו

.
הרצ'יטטיב הפותח מתוך הקנטטה "המאהב המרומה" מאת ניקולא ברנייה. השורה התחתונה בכל צמד שורות היא שורת הקונטינואו.
באסו קונטינואו (מאיטלקית: Basso Continuo, בתרגום מילולי: "בס מתמשך") או בקיצור הרווח קונטינואו, היא שיטת הלחנה ופרקטיקת ביצוע אשר ליוותה את תקופת הבארוק, ונמשכה הלאה גם לתקופה הקלאסית. בהלחנה "יחידת" או "קו" הבאסו קונטינואו כתובה בחמשה התחתונה בפרטיטורה, עבור כלי הרמוני (בדרך כלל כלי מקלדת או תֵיאוֹרבּוֹ), המנגן "קו" הבס ואקורדים, לעיתים יחד עם כלי בס מלודיים כמו צ'לו, ויולה דה גמבה או בסון, המכפילים ומקשטים את קו הבס במה שהוא למעשה תפקיד אובליגטו. כל הכלים השותפים לנגינת הקונטינואו מהווים ה"יחידה", והמלחין על פי שיקול דעתו מציין בקיצור בקו הקונטינואו איזה כלי מנגן כל חלק מקו המנגינה, אולם לרוב הציון חסר, מאחר שהנוהג המקובל היה שלא לציין הקטעים המבוצעים על ידי כלי המקלדת, או אם המלחין לא ראה חשיבות מיוחדת בכלי הקונטינואו והעדיף להעניק חופש הבחירה למבצעים (בהתאם לכלים הזמינים להם) או אם מצא הבחירה כברורה מאליה. לכן כאשר מצוין כלי מסוים כחלק מיחידת הקונטינואו יש לראותו כתוספת לכלי המקלדת ולרוב הקטעים הרלוונטיים בקו המנגינה יצוינו עבור המבצעים, הכל בחמשה אחת.
יחד עם זניחת שיטת ההלחנה המודאלית, התמורה הסגנונית בכתיבה ההרמונית שבתורה הזמינה תמורות בבניית כלי הנגינה כיוונם (Pitch) וכוונונם (Temperament), הבאסו קונטינואו מהווה נקודת המפנה ואבן בוחן בין מוזיקת הרנסאנס למוזיקת הבארוק. הקונטינואו הוא חלק כל כך מהותי ושגרתי הטבוע במוזיקת בארוק עד כדי הנוהג המקובל לציין במיוחד יצירות שאינן דורשות קונטינואו, ולא רק באילו יצירות נדרש, לדוגמה הסיווג המיוחד של הסוויטות לצ'לו והסונטות ופרטיטות לכינור מאת באך כ"סוויטות לצ'לו ללא ליווי קונטינואו" וכיוצא בזאת.
תפקיד הכלי ההרמוני לא נכתב במלואו, ועל הנגן למלא את ההרמוניה הנכונה לפי ראות עיניו, כך שנשמרת מידה רבה של אלתור. צירופי הכלים היו שונים בתקופות שונות. כך למשל בבארוק המוקדם היו נפוצות קבוצות קונטינואו גדולות (עוגב, מספר צ'מבלי, מספר תיאורבי, נבל וכו'), ואילו במחצית הראשונה של המאה ה-18 היה נפוץ צירוף מופחת כלים של צ'מבלו וצ'לו. ברוב המקרים לא ציין המלחין באילו כלים להשתמש, והסתפק בציון המילים "באסו", "קונטינואו", "פונדמנטו" וכדומה.
כל קו באס נוגן כקונטינואו. ברוב המקרים - אם כי לא תמיד - הוסיפו המלחינים שורת מספרים מעל קו הבאס כדי לייצג את ההרמוניה שיש לנגן. המספרים מייצגים את המרווח מקו הבס - למשל הספרה 6 מסמלת סקסטקורד, אקורד המורכב מטרצה וסקסטה מעל הבס. בכל-אופן, ביצירות רבות אין מספרים (או מספר מועט שלהם) ועל נגן הקונטינואו לדעת לפענח את ההרמוניה בלעדיהם.
ראשיתה של טכניקת הקונטינואו בסביבות שנת 1600 באיטליה, כשהמקור הראשון המסביר את הטכניקה החדשה הוא של לודוביקו ויאדנה. הקונטינואו המשיך ללוות את כל תקופת הבארוק כפונקציה הכרחית הן בטכניקת ההלחנה והן בפרקטיקה הביצועית. בסוף המאה ה-18 החלה דעיכתה של הטכניקה, והחל מ-1800 היה נדיר למצוא תפקיד קונטינואו, למעט במוזיקה כנסייתית ובאופרה, בה היה נהוג ללוות רצ'יטטיבים בצ'מבלו או פורטפיאנו קונטינואו. עם זאת, הכתיבה ב"סגנון קונטינואו" המשיכה במשך כל התקופה הקלאסית; תפקידי באס מן התקופה דומים מאוד באופיים לקונטינואו, גם אם לא משתתף בהם כלי הרמוני.
עם התפתחות אסכולת הנגינה בגישה היסטורית, קם דור מבצעים היודעים לפענח ולנגן קונטינואו, תוך הסתמכות על המקורות ההיסטוריים השונים של תקופת הבארוק.
הערות שוליים

↑  בשפות אחרות: אנגלית: Thorough Bass; צרפתית: Basse Continue; גרמנית: Generalbaß; נקרא גם  לעיתים בס ממוספר ובאנגלית figured bass, אך שם זה אינו מדויק, כיוון שלעיתים קרובות לא נכתבו כלל מספרים.
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
סטיבן ברחוויין

סטיבן צ'ארלס ברחוויין (בהולנדית: Steven Charles Bergwijn; נולד ב-8 באוקטובר 1997) הוא כדורגלן הולנדי, המשחק בעמדת הקשר ההתקפי והקיצוני באל-איתיחאד ובנבחרת הולנד.
קריירת מועדונים > פ.ס.וו. איינדהובן

ברחוויין נולד באמסטרדם להורים מסורינאם. עד 2009 שיחק בקבוצת נוער מקומית בשכונה בה התגורר, וב-2009 הצטרף למחלקת הנוער של אייאקס אמסטרדם. עקב סכסוך עם אחד ממאמניו החליט לעזוב. באופן מיידי לאחר עזיבתו נציגי פ.ס.וו. איינדהובן יצרו עמו קשר והביאו אותו למחלקת הנוער. ב-9 באוגוסט 2014 ערך את הופעתו הראשונה בפ.ס.וו. ב', במסגרת ליגת המשנה ההולנדית.
את שערו השלישי במדי הקבוצה הבוגרת של פ.ס.וו. כבש בניצחון 0–3 על אייאקס, ניצחון אשר הבטיח לפ.ס.וו. את אליפות הולנד של עונת 2017/2018.
קריירת מועדונים > טוטנהאם הוטספר

בסיום חלון ההעברות של ינואר 2020 חתם ברחוויין בטוטנהאם הוטספר על חוזה ל-5 שנים, בעסקה ששווייה 26.7 מיליון פאונד. בהופעת הבכורה שלו בפרמייר ליג מול מנצ'סטר סיטי כבש את שער הבכורה שלו בטוטנהאם, בניצחון 0–2, ונבחר לאיש המשחק על ידי סקיי ספורטס. ב-6 במרץ 2020, במשחק מול ברנלי, נפצע ברחוויין בקרסולו השמאלי, פציעה שהייתה צפויה להשביתו עד לסוף העונה. עקב השבתת הליגה בזמן התפרצות נגיף הקורונה, היה לברחוויין זמן להתאושש מהפציעה והוא פתח בהרכב במשחק הראשון של טוטנהאם מאז חזרת הליגה, מול מנצ'סטר יונייטד, ואף כבש את השער היחיד לזכות קבוצתו.
קריירת מועדונים > אייאקס

ב-7 ביולי 2022 חתם באייאקס עליו היא שילמה 31 מיליון אירו.
הוא ערך את הופעת הבכורה בקבוצה ב-30 ביולי וכבש שער בכורה בהפסד הקבוצה 3-5 לפ.ס.וו. איינדהובן במשחק מגן יוהאן קרויף. ב-14 באוגוסט כבש שערים ראשונים בליגה כשכבש שלושער בניצחון 2-5 על חרונינגן.
קריירת מועדונים > אל-איתיחד

ב-3 בספטמבר 2024 חתם באל-איתיחאד מהליגה הסעודית.
קריירה בינלאומית

ברחוויין ערך את הופעת הבכורה שלו בנבחרת הולנד הבוגרת תחת המאמן רונאלד קומאן, ב-13 באוקטובר 2018, כאשר פתח בניצחון 0–3 על גרמניה במסגרת ליגת האומות 2018/2019.
נכלל בסגל נבחרת הולנד בטורניר מונדיאל 2022.
נכלל בסגל נבחרת הולנד לטורניר יורו 2024.
תארים

אליפות הולנד - 2014/2015, 2015/2016, 2017/2018
מגן יוהאן קרויף - 2015, 2016
שחקן החודש בארדיוויזי - פברואר 2018
כישרון החודש בארדיוויזי - אוגוסט 2018, דצמבר 2018
הערות שוליים

↑  בעקבות המעבר לסעודיה: שחקן נבחרת הולנד איבד את מקומו בסגל, באתר וואלה, 3 בספטמבר 2024
↑  VAN GAAL MAAKT 26-KOPPIGE WK-SELECTIE BEKEND באתר הרשמי של התאחדות הכדורגל ההולנדית המלכותית, 11 בנובמבר 2022 (בהולנדית)
↑  Dit zijn de 26 spelers van bondscoach Ronald Koeman voor EURO 2024 באתר התאחדות הכדורגל ההולנדית המלכותית, 29 במאי 2024 (בהולנדית)
| נבחרת הולנד – מונדיאל 2022 |
| --- | --- | --- |
|  1 פספיר •  2 טימבר •  3 דה ליכט •  4 ואן דייק •  5 אקה •  6 דה פריי •  7 ברחוויין •  8 חאקפו •  9 ל. דה יונג •  10 ממפיס •   11 ברחהאוס •  12 לאנג • 13 ביילו •  14 קלאסן • 15 דה רון • 16 מלסיה • 17 בלינד • 18 יאנסן • 19 וחהורסט • 20 קופמיינרס • 21 פ. דה יונג • 22 דומפריס • 23 נופרט • 24 טיילור • 25 סימונס • 26 פרימפונג • מאמן: ואן חאל |  1 פספיר •  2 טימבר •  3 דה ליכט •  4 ואן דייק •  5 אקה •  6 דה פריי •  7 ברחוויין •  8 חאקפו •  9 ל. דה יונג •  10 ממפיס •   11 ברחהאוס •  12 לאנג • 13 ביילו •  14 קלאסן • 15 דה רון • 16 מלסיה • 17 בלינד • 18 יאנסן • 19 וחהורסט • 20 קופמיינרס • 21 פ. דה יונג • 22 דומפריס • 23 נופרט • 24 טיילור • 25 סימונס • 26 פרימפונג • מאמן: ואן חאל | הולנד |
| נבחרת הולנד – יורו 2024 |
| --- | --- | --- |
|  1 פרברוחן •  2 ואן דה ון •  3 דה ליכט •  4 ואן דייק •  5 אקה •  6 דה פריי •  7 ברחוויין •  8 ויינאלדם •  9 וחהורסט •  10 ממפיס •   11 חאקפו •  12 פרימפונג • 13 ביילו •  14 ריינדרס • 15 חירטרואידה • 16 וירמן • 17 בלינד • 18 מאלן • 19 סימונס • 20 מאטסן • 21 זירקזיי • 22 דומפריס • 23 פלקן • 24 חראפנברך • 25 ברובי • 26 סחאוטן • מאמן: קומאן |  1 פרברוחן •  2 ואן דה ון •  3 דה ליכט •  4 ואן דייק •  5 אקה •  6 דה פריי •  7 ברחוויין •  8 ויינאלדם •  9 וחהורסט •  10 ממפיס •   11 חאקפו •  12 פרימפונג • 13 ביילו •  14 ריינדרס • 15 חירטרואידה • 16 וירמן • 17 בלינד • 18 מאלן • 19 סימונס • 20 מאטסן • 21 זירקזיי • 22 דומפריס • 23 פלקן • 24 חראפנברך • 25 ברובי • 26 סחאוטן • מאמן: קומאן | הולנד |
פפה (כדורגלן פורטוגלי)

פפה ב-2013
קפלר לבראן לימה פריירה (בפורטוגזית: Képler Laveran Lima Ferreira; נולד ב-26 בפברואר 1983 במסייאו, ברזיל), הידוע בשם פפה, הוא כדורגלן עבר פורטוגלי-ברזילאי ששיחק בעמדת הבלם.